San Marino (grad)

San Marino () jest glavni grad Republike San Marino. Nalazi se na planini Titano nedaleko od Jadranskog mora.

Grad ima 4,4 hiljade stanovnika (2003) i treći je po veličini poslije općina Borgo Maggiore i Serravalle.

San Marino je osnovao Sveti Marin sa grupom kršćanskih izbjeglica 301. Oni su tu našli utočište od rimskih progona, i osnovali najstariju evropsku republiku.Gradska tvrđava San Marina - www.giuntedicastello.sm

 Privreda 
Dugo je glavna privredna aktivnost bilo klesarstvo, a danas su to turizam i trgovina. Zbog blizine glavnih italijanskih turističkih centara (Rimini, Venecija, Firenca, Bologna, Ferrara i Ravenna) San Marino godišnje posjeti više od 3 miliona posjetilaca (uglavnom na jednodnevne izlete) od kojih su 85% Italijani.

 Znamenitosti 
San Marino je grad uskih strmih uličica i kamenih građevina, starih i po nekoliko  vijekova.
Najpoznatije su:
 Basilika svetog Marina na sjeveroistoku grada, posvećena svecu zaštitniku - svetom Marinu, čije se relikvije čuvaju u crkvi. Podignuta je 1836. god. na mjestu starije crkve iz 7. vijeka. 
 Palača vlade, rezidencija predsjednik i parlamenta. Nju je projektirao i podigao talijanski arhitekt Frencesco Azzurri iz Rima, od 1884.-1894. godine u neogotičkom stilu.
 Tvrđava na vrhu Monte Titana
 3 tornja po grebenima Monte Titana
 Trg Titano sa zgradom teatra iz 18. vijeka
 Grand Hotel San Marino
 Samostan svete Klare 14. vijeka
 Crkva svetog Franje  i istoimena gradska vrata.

 Svjetska baština 
Historijski centar San Marina i planina Titano su 2008. godine uvršteni na listu UNESCO-ove svjetske baštine. San Marino je jedna od najstarijih svjetskih republika i jedini preživjeli italijanski grad-država, koji predstavlja važnu etapu u razvoju demokratskih modela u Evropi i svijetu.

Galerija

 Reference 

Kategorija:Glavni gradovi evropskih država
Kategorija:Gradovi u San Marinu
Kategorija:Svjetska baština u San Marinu